[Video] Vuurbal laat tonge klap | Maroela Media
Dramatiese beeldmateriaal van 'n 'raaiselagtige vuurbal' wat Maandagoggend oor Thailand neergestort het, laat die tonge klap op sosiale media.
Sterrekundiges het vreemde teorieë soos dat dit ruimte-afval is wat uitbrand of 'n brandende ballon of selfs 'n ruimteskip wat neergestort, afgelag. Volgens hulle is dit waarskynlik 'n meteoriet wat uitgebrand het toe dit die atmosfeer binnegedring het.
Die gebruiker Porjai Jaturongkhakun het 'n video op YouTube gelaai wat met sy motor se paneelbordkamera afgeneem is. Hy het om 08:41 die dramatiese beelde in Ngwamwongwasweg in Nonthaburi, Thailand, verfilm. Hy het in 'n westelike rigting gery op pad werk toe.
Worawit Tanwutthibundit, sterrekundige by Chachoengsao-sterrewag, het gesê daar is geen rede tot kommer nie, dit is 'n "normale fenomeen".